คลังปรับเป้าเศรษฐกิจปีนี้โต5.7
กระทรวงการคลังปรับเศรษฐกิจปีนี้เพิ่มขึ้นจาก 5.5% เป็น 5.7% เชื่อว่ามีปัจจัยบวกมากกว่าลบ
28 มิ.ย. 2555

กระทรวงการคลังปรับเศรษฐกิจปีนี้เพิ่มขึ้นจาก 5.5% เป็น 5.7% เชื่อว่ามีปัจจัยบวกมากกว่าลบ
นายสมชัย สัจจพงษ์ ผู้่อำนวยการสำนักงานเศรษฐกิจการคลัง (สศค.) เปิดเผยว่า สศค. ได้ปรับประมาณการเศรษฐกิจจากปีนี้เดิม 5-6% หรือ 5.5% เป็น 5.2-6.2% หรือ 5.7% ต่อปี เนื่องจากมีปัจจัยบวกเพิ่มขึ้น ดัชนีหลายตัวกลับมาเป็นบวกในเดือน พ.ค. ที่ผ่านมา ทั้งผลผลิตภาคอุตสาหกรรมดัชนีผลผลิตการเกษตร รวมถึงตัวเลขนักท่องเที่ยว ขณะที่เศรษฐกิจยุโรปที่มีปัญหาก็ไม่ได้รุนแรงกว่าที่ประมาณการไว้
สำหรับการประมาณเศรษฐกิจใหม่ อยู่ภายใต้สมมุติฐานการส่งออกขยายตัว 12.8% การลงทุนภาคเอกชนขยายตัว 13.5% การบริโภคภาคเอกชนขยายตัว 5.2%
นอกจากนี้ ราคาน้ำมันเฉลี่ยอยู่ที่ 113 เหรียญต่อบาร์เรล อัตราแลกเปลี่ยน 32.25 บาทต่อเหรียญสหรัฐ อัตราดอกเบี้ยอยู่ที่ 3% และอัตราเงินเฟ้อทั่วไปอยู่ที่ 3.5%